CELEX: C2006/281/16
Language: fi
Date: 2006-11-18 00:00:00
Title: Asia C-496/04: Yhteisöjen tuomioistuimen tuomio (ensimmäinen jaosto) 14.9.2006 (College van Beroep voor het bedrijfslevenin (Alankomaat) esittämä ennakkoratkaisupyyntö) — J. Slob v. Productschap Zuivel (Maito ja maitotuotteet — Suoramyynti — Viitemäärä — Ylittäminen — Maidon lisämaksu — Tuottajan velvollisuus pitää varastokirjanpitoa — Asetuksen (ETY) N:o 536/93 7 artiklan 1 ja 3 kohta — Kansalliset lisätoimenpiteet — Jäsenvaltioiden toimivalta)

18.11.2006   
            
            
               FI
            
            
               Euroopan unionin virallinen lehti
            
            
               C 281/10
            
         Yhteisöjen tuomioistuimen tuomio (ensimmäinen jaosto) 14.9.2006 (College van Beroep voor het bedrijfslevenin (Alankomaat) esittämä ennakkoratkaisupyyntö) — J. Slob v. Productschap Zuivel
   (Asia C-496/04) (1)
   
   (Maito ja maitotuotteet - Suoramyynti - Viitemäärä - Ylittäminen - Maidon lisämaksu - Tuottajan velvollisuus pitää varastokirjanpitoa - Asetuksen (ETY) N:o 536/93 7 artiklan 1 ja 3 kohta - Kansalliset lisätoimenpiteet - Jäsenvaltioiden toimivalta)
   (2006/C 281/16)
   Oikeudenkäyntikieli: hollanti
   Ennakkoratkaisua pyytänyt tuomioistuin
   College van Beroep voor het bedrijfsleven
   Pääasian asianosaiset
   
      Kantaja: J. Slob
   
      Vastaaja: Productschap Zuivel
   Oikeudenkäynnin kohde
   Ennakkoratkaisupyyntö — College van Beroep voor het bedrijfsleven — Maito- ja maitotuotealan lisämaksun soveltamista koskevista yksityiskohtaisista säännöistä 9 päivänä maaliskuuta 1993 annetun komission asetuksen (ETY) N:o 536/93 (EUVL L 57, s. 12) 7 artiklan 1 kohdan f alakohdan ja 3 kohdan tulkinta — Tuottajille, joilla on viitemäärä suoramyyntiä varten, kuuluvan varastokirjanpitovelvoitteen ulottuvuus — Jäsenvaltion asettamat lisävelvoitteet — Kysymys, jota kansallinen tuomioistuin ei ole esittänyt — Yhteisöjen tuomioistuin ei anna vastausta
   Tuomiolauselma
   
               1)
            
            
               Maito- ja maitotuotealan lisämaksun soveltamista koskevista yksityiskohtaisista säännöistä 9 päivänä maaliskuuta 1993 annetun komission asetuksen (ETY) N:o 536/93 7 artiklan 1 kohdan ensimmäistä virkettä on tulkittava siten, että tässä säännöksessä annetaan jäsenvaltiolle toimivalta antaa tarvittaessa lainsäädäntöä, jossa velvoitetaan sen alueelle sijoittautuneet maidontuottajat kirjanpitoon, joka ylittää saman asetuksen 7 artiklan 1 kohdan f alakohdasta seuraavat velvollisuudet. Jäsenvaltion on tätä toimivaltaa käyttäessään noudatettava yhteisön oikeuden yleisiä periaatteita.
            
         
               2)
            
            
               Yhteisön oikeus ei ole esteenä sellaiselle kansalliselle lainsäädännölle, jonka mukaan maidontuottajalla on velvollisuus ilmoittaa kirjanpidossaan, mitkä määrät voita on valmistettu sekä mihin tarkoitukseen ne on käytetty, myös siinä tapauksessa, että voi tuhotaan tai käytetään eläinten ravinnoksi, jos kyseisessä jäsenvaltiossa osoittautuu vaikeaksi valvoa tehokkaasti pelkästään yhteisön säännösten perusteella tuottajien laatimien suoramyynnin määrien tilitysten oikeellisuutta.
            
         
      (1)  EUVL C 31, 5.2.2005.